ಲಿಯೊನಾರ್ಡೊ ಡಿಕಾಪ್ರಿಯೊ

ಲಿಯೊನಾರ್ಡೊ ವಿಲ್‌ಹೆಲ್ಮ್‌ ಡಿಕಾಪ್ರಿಯೊ  (1974ರ ನವೆಂಬರ್ 11ರಂದು ಹುಟ್ಟಿದ್ದು) ಅಮೆರಿಕಾದ ಓರ್ವ ನಟ ಹಾಗೂ ಚಲನಚಿತ್ರ ನಿರ್ಮಾಪಕನಾಗಿದ್ದು, ಗ್ರೋಯಿಂಗ್‌ ಪೇನ್ಸ್‌  ಎಂಬ ಹೆಸರಿನ, ದೂರದರ್ಶನದ ಸಂದರ್ಭ ಹಾಸ್ಯ ಕಾರ್ಯಕ್ರಮದಲ್ಲಿನ ಆತನ ಪಾತ್ರದಿಂದ ಅವನ ವೃತ್ತಿಜೀವನ ಪ್ರಾರಂಭವಾಯಿತು.
ವಿಮರ್ಶಾತ್ಮಕವಾಗಿ ಮೆಚ್ಚುಗೆಯನ್ನು ಪಡೆದ ಚಲನಚಿತ್ರದಲ್ಲಿನ ಆತನ ಪ್ರಮುಖ ಪಾತ್ರನಿರ್ವಹಣೆಯು ದಿಸ್‌ ಬಾಯ್ಸ್‌ ಲೈಫ್‌  ಚಿತ್ರದಲ್ಲಿ ಹೊರಹೊಮ್ಮಿತು, ಹಾಗೂ ಇದನ್ನು ಅನುಸರಿಸಿ ವಾಟ್ಸ್‌ ಈಟಿಂಗ್‌ ಗಿಲ್ಬರ್ಟ್‌ ಗ್ರೇಪ್‌  ಎಂಬ ಚಿತ್ರವೂ ಮೆಚ್ಚುಗೆಯನ್ನು ಪಡೆಯಿತು. ಗಿಲ್ಬರ್ಟ್‌ನ (ಜಾನಿ ಡೆಪ್‌) ಮಾನಸಿಕವಾಗಿ ಅಂಕವಿಕಲಗೊಂಡ ಸೋದರನಾಗಿ ಶೀರ್ಷಿಕೆ ಪಾತ್ರದಲ್ಲಿ ಆತ ನೀಡಿದ ಅಭಿನಯವು, ಆತನ ಹೆಸರನ್ನು ಗೋಲ್ಡನ್‌ ಗ್ಲೋಬ್‌ ಮತ್ತು ಅತ್ಯುತ್ತಮ ಪೋಷಕ ನಟನಿಗಾಗಿರುವ ಅಕಾಡೆಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನ ಮಾಡುವಲ್ಲಿ ಅನುವುಮಾಡಿಕೊಟ್ಟಿತು.

ಟೈಟಾನಿಕ್‌  ಚಿತ್ರದಲ್ಲಿನ ಆತನ ಜಾಕ್‌ ಡಾಸನ್‌ ಪಾತ್ರವು ಅವನಿಗೆ ಕೀರ್ತಿಯನ್ನು ತಂದುಕೊಟ್ಟಿತು. ಅವನು ನಟಿಸಿರುವ ಇತರ ಯಶಸ್ವೀ ಚಿತ್ರಗಳಲ್ಲಿ ರೋಮಿಯೋ + ಜೂಲಿಯೆಟ್‌ , ಕ್ಯಾಚ್‌ ಮಿ ಇಫ್‌ ಯು ಕೆನ್‌ , ಮತ್ತು ಬ್ಲಡ್‌ ಡೈಮಂಡ್‌  ಸೇರಿದ್ದು, ಇವುಗಳಲ್ಲಿನ ಅಭಿನಯಕ್ಕಾಗಿ ಆತ ಅತ್ಯುತ್ತಮ ನಟನಿಗಾಗಿರುವ ಅಕಾಡೆಮಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿದ್ದ. ಮಾರ್ಟಿನ್‌ ಸ್ಕೊರ್ಸೆಸ್‌ನಿಂದ ನಿರ್ದೇಶಿಸಲ್ಪಟ್ಟ ದಿ ಏವಿಯೇಟರ್‌  ಚಿತ್ರದಲ್ಲಿನ ಹೋವರ್ಡ್‌ ಹ್ಯೂಸ್‌ ಪಾತ್ರದಲ್ಲಿ ಆತ ನೀಡಿದ ಅಭಿನಯವೂ ಮತ್ತೊಂದು ಅಕಾಡೆಮಿ ಪ್ರಶಸ್ತಿಗಾಗಿ ಅವನ ಹೆಸರು ನಾಮನಿರ್ದೇಶನಗೊಳ್ಳಲು ಕಾರಣವಾಯಿತು. ಗ್ಯಾಂಗ್ಸ್‌ ಆಫ್ ನ್ಯೂಯಾರ್ಕ್‌  ಮತ್ತು ದಿ ಡಿಪಾರ್ಟೆಡ್‌ ನಂಥ ಚಿತ್ರಗಳಲ್ಲಿ ಆತ ಸ್ಕಾರ್ಸೆಸೆಯೊಂದಿಗೂ ಕೆಲಸ ಮಾಡಿದ್ದಾನೆ. ಕೆಲಸದಲ್ಲಿನ ಈ ಪಾಲುದಾರಿಕೆಯು ಸ್ಕಾರ್ಸೆಸೆ ಮತ್ತು ನಟ ರಾಬರ್ಟ್‌ ಡಿ ನಿರೋ ನಡುವಣ ಇದ್ದ ಮುಂಚಿನ ಕಾರ್ಯನಿರತ ಸಂಬಂಧವನ್ನು ಹೋಲುವಂತಿತ್ತು. ರಾಬರ್ಟ್‌ ಡಿ ನಿರೋ ಕೂಡಾ ತನ್ನ ವೃತ್ತಿಬದುಕಿನ ಆರಂಭದ ದಿನಗಳಲ್ಲಿ ಸ್ಕಾರ್ಸೆಸೆಯ ಚಲನಚಿತ್ರಗಳ ಪಾತ್ರಗಳಿಂದ ಪ್ರಯೋಜನವನ್ನು ಪಡೆದಿದ್ದ.

BAFTA ಪ್ರಶಸ್ತಿಗೆ ಎರಡು ಬಾರಿ, SAG ಪ್ರಶಸ್ತಿಗೆ ಮೂರುಬಾರಿ, ಹಾಗೂ ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗಳಿಗೆ ಏಳುಬಾರಿಗೆ ಡಿಕಾಪ್ರಿಯೊ ನಾಮನಿರ್ದೇಶನಗೊಂಡಿದ್ದಾನೆ. ಆತ ಓರ್ವ ಗೋಲ್ಡನ್‌ ಗ್ಲೋಬ್‌ ಹಾಗೂ ಓರ್ವ ಸಿಲ್ವರ್‌ ಬೇರ್‌ ಪ್ರಶಸ್ತಿಯ ವಿಜೇತನೂ ಆಗಿದ್ದಾನೆ.

ಆರಂಭಕ ಜೀವನ 
ಕ್ಯಾಲಿಫೋರ್ನಿಯಾದ ಲಾಸ್‌ ಏಂಜಲೀಸ್‌ನಲ್ಲಿ ಡಿಕಾಪ್ರಿಯೊ ಹುಟ್ಟಿದ. ಇರ್ಮೆಲಿನ್‌ (ಮೊದಲಿನ ಹೆಸರು ಇಂಡೆನ್‌ಬರ್ಕಿನ್‌) ಎಂಬ ಓರ್ವ ಹಿಂದಿನ ಕಾನೂನು ಕಾರ್ಯದರ್ಶಿ, ಮತ್ತು ಜಾರ್ಜ್‌ ಡಿಕಾಪ್ರಿಯೊ ಎಂಬ ಓರ್ವ ಭೂಗತ ಹಾಸ್ಯ ಕಲಾವಿದ ಹಾಗೂ ಕಾಮಿಕ್‌ ಪುಸ್ತಕಗಳ ನಿರ್ಮಾಪಕ/ವಿತರಕನ ಏಕೈಕ ಮಗನಾಗಿ ಡಿಕಾಪ್ರಿಯೋ ಹುಟ್ಟಿದ.. ಜರ್ಮನಿಯ ರುಹ್ರ್‌ನಲ್ಲಿನ ಒಯೆರ್‌-ಎರ್ಕೆನ್ಷ್‌ವಿಕ್‌ನಿಂದ U.S.ಗೆ 1950ರ ದಶಕದಲ್ಲಿ  ಅವನ ತಾಯಿ ವಲಸೆ ಬಂದರೆ, ಅವನ ತಂದೆ ಅರ್ಧ ಇಟಲಿಯ ಅರ್ಧ ಜರ್ಮನ್‌ ತಲೆಮಾರಿನ ಓರ್ವ ನಾಲ್ಕನೇ ಪೀಳಿಗೆಯ ಅಮೆರಿಕನ್‌ ಆಗಿದ್ದ. ಅವನ ತಾಯಿಯ ಕಡೆಯ ಅಜ್ಜಿಯಾದ ಹೆಲೀನ್‌ ಇಂಡೆನ್‌ಬರ್ಕೆನ್‌, ಹುಟ್ಟಿದಾಗ ಯೆಲೆನಾ ಸ್ಮಿರ್ನೋವಾ ಎಂಬ ಹೆಸರನ್ನು ಹೊಂದಿದ್ದು, ಜರ್ಮನಿಗೆ ವಲಸೆ ಬಂದಿದ್ದ ಓರ್ವ ರಷ್ಯಾದವಳಾಗಿದ್ದಳು.
ಡಿಕಾಪ್ರಿಯೊನ ಹೆತ್ತವರು ತಾವು ಒಟ್ಟಿಗೇ ಕಾಲೇಜು ವಿದ್ಯಾಭ್ಯಾಸ ಮಾಡುವಾಗ ಭೇಟಿಯಾದರು ಮತ್ತು ತರುವಾಯ ಲಾಸ್‌ ಏಂಜಲೀಸ್‌ಗೆ ತೆರಳಿದರು. ಡಿಕಾಪ್ರಿಯೊ ತನ್ನ ತಾಯಗರ್ಭದಲ್ಲಿದ್ದು ಮೊದಲ ಬಾರಿಗೆ ಚಲನೆಗಳನ್ನು ಉಂಟುಮಾಡಿದಾಗ, ಇಟಲಿಯಲ್ಲಿನ ವಸ್ತುಸಂಗ್ರಹಾಲಯವೊಂದರಲ್ಲಿ ಅವನ ಗರ್ಭಿಣಿತಾಯಿಯು ಲಿಯೊನಾರ್ಡೊ ಡ ವಿನ್ಸಿ ಕಲಾಕೃತಿಯೊಂದನ್ನು ನೋಡುತ್ತಿದ್ದಳು. ಆದ್ದರಿಂದ ಅವನಿಗೆ ಲಿಯೊನಾರ್ಡೊ ಎಂಬ ಹೆಸರನ್ನೇ ಇಡಲಾಯಿತು. ಆತ ಒಂದು ವರ್ಷದ ಮಗುವಾಗಿದ್ದಾಗ ಅವನ ಹೆತ್ತವರು ವಿಚ್ಚೇದನವನ್ನು ಪಡೆದುಕೊಂಡರು. ಹೀಗಾಗಿ ಅವನ ತಂದೆಯು ಮಗುವಿದ್ದಲ್ಲಿಗೆ ಬಿಟ್ಟುಬಿಟ್ಟು ಬರುತ್ತಿದ್ದನಾದರೂ. ಡಿಕಾಪ್ರಿಯೋ ತನ್ನ ತಾಯಿಯೊಂದಿಗೇ ಹೆಚ್ಚು ಕಾಲ ಇದ್ದ. ತನ್ನ ಬಾಲ್ಯಾವಸ್ಥೆಯಲ್ಲಿ ಆತ ಸೀಡ್ಸ್‌ ಎಲಿಮೆಂಟರಿ ಶಾಲೆಯನ್ನು ಸೇರಿಕೊಂಡ.  ಬೇಸ್‌ಬಾಲ್‌ ಕಾರ್ಡ್‌ಗಳು, ಕಾಮಿಕ್‌ ಪುಸ್ತಕಗಳಲ್ಲಿ ಆತ ಆಸಕ್ತನಾಗಿದ್ದ, ಹಾಗೂ ತನ್ನ ತಂದೆಯೊಂದಿಗೆ ವಸ್ತುಸಂಗ್ರಹಾಲಯಗಳಿಗೆ ಆಗಾಗ ಭೇಟಿನೀಡುತ್ತಿದ್ದ. ಡಿಕಾಪ್ರಿಯೊ ಮತ್ತು ಆತನ ತಾಯಿ ಇಕೋ ಪಾರ್ಕ್‌ನಂಥ ಹಲವಾರು ನೆರೆಹೊರೆಗಳಲ್ಲಿ ವಾಸಿಸಿದರು.

ತನ್ನ ಹರೆಯದ ದಿನಗಳಲ್ಲಿ, 1874 ಹಿಲ್‌ಹರ್ಸ್ಟ್‌ ಅವೆನ್ಯೂ, ಲಾಸ್‌ ಫೆಲಿಝ್‌ ಜಿಲ್ಲೆ, ಲಾಸ್‌ ಏಂಜಲೀಸ್‌, ಕ್ಯಾಲಿಫೋರ್ನಿಯಾ- ಈ ವಿಳಾಸದಲ್ಲಿ (ನಂತರದಲ್ಲಿ ಇದನ್ನು ಒಂದು ಸ್ಥಳೀಯ ಸಾರ್ವಜನಿಕ ಗ್ರಂಥಾಲಯವಾಗಿ ಮಾರ್ಪಡಿಸಲಾಯಿತು) ಆತ ಜೀವಿಸಿದ್ದ ಮತ್ತು ತಮ್ಮ ಕುಟುಂಬಕ್ಕೆ ಬೆಂಬಲವಾಗಿ ನಿಲ್ಲಲು ಆತನ ತಾಯಿಯು ಹಲವಾರು ಕಡೆಗಳಲ್ಲಿ ಕೆಲಸವನ್ನು ಮಾಡಿದಳು. ಲಾಸ್‌ ಏಂಜಲೀಸ್‌ ಸೆಂಟರ್‌ ಫಾರ್‌ ಎನ್‌ರಿಚ್ಡ್‌ ಸ್ಟಡೀಸ್‌ನಲ್ಲಿ ನಾಲ್ಕು ವರ್ಷಗಳ ವ್ಯಾಸಂಗವನ್ನು ಮುಗಿಸಿದ ನಂತರ, ಕೆಲವೇ ಮೊಹಲ್ಲಾಗಳಷ್ಟು ಆಚೆಯಿದ್ದ ಜಾನ್‌ ಮಾರ್ಷಲ್‌ ಹೈಸ್ಕೂಲ್‌‌‌‌ಗೆ ಸೇರಿ ಅಲ್ಲಿಂದ ಆತ ತೇರ್ಗಡೆಯಾದ.

ವೃತ್ತಿಜೀವನ

ಆರಂಭಿಕ ವೃತ್ತಿ 
ಹಲವಾರು ಜಾಹೀರಾತುಗಳು ಹಾಗೂ ಶೈಕ್ಷಣಿಕ ಚಿತ್ರಗಳಲ್ಲಿ ಕಾಣಿಸಿಕೊಳ್ಳುವುದರೊಂದಿಗೆ ಡಿಕಾಪ್ರಿಯೋನ ವೃತ್ತಿಜೀವನವು ಪ್ರಾರಂಭವಾಯಿತು. ಪೇರೆಂಟ್‌ಹುಡ್‌  ಚಲನಚಿತ್ರವನ್ನು ಆಧರಿಸಿ ನಿರ್ಮಿಸಲಾದ ಒಂದು ಕಿರು-ಅವಧಿಯ ಸರಣಿಯಲ್ಲಿ ಆತನಿಗೆ ಪಾತ್ರ ಸಿಕ್ಕಾಗ, 1990ರಲ್ಲಿ ದೂರದರ್ಶನದ ಮಾಧ್ಯಮದಲ್ಲಿ ಆತನಿಗೊಂದು ತಿರುವು ಸಿಕ್ಕಿತು. ಇದರ ಚಿತ್ರೀಕರಣದ ತಾಣದಲ್ಲಿದ್ದಾಗ, ಜೀವನೋಪಾಯಕ್ಕಾಗಿ ಕಷ್ಟಪಡುತ್ತಿದ್ದ ಟೋಬೆ ಮ್ಯಾಗೈರ್‌ ಎಂಬ  ಮತ್ತೋರ್ವ ಬಾಲನಟನನ್ನು ಆತ ಭೇಟಿಯಾದ. ಇಬ್ಬರೂ ಬೇಗನೇ ಸ್ನೇಹಿತರಾದರು ಹಾಗೂ TV ಮಾಧ್ಯಮ ಮತ್ತು ಚಲನಚಿತ್ರಗಳಲ್ಲಿ ಪಾತ್ರಗಳನ್ನು ಹುಡುಕುವುದಕ್ಕೆ ಸಂಬಂಧಿಸಿ ಪರಸ್ಪರರಿಗೆ ನೆರವಾಗುವ ಒಂದು ಒಪ್ಪಂದವನ್ನು ಮಾಡಿಕೊಂಡರು.  ಪೇರೆಂಟ್‌ಹುಡ್‌  ಚಿತ್ರದ ನಂತರ, ದಿ ನ್ಯೂ ಲಾಸ್ಸೀ  ಹಾಗೂ ರೋಸೆನ್ನೆ  ಸೇರಿದಂತೆ ಹಲವಾರು ಪ್ರದರ್ಶನ ಕಾರ್ಯಕ್ರಮಗಳಲ್ಲಿ ಡಿಕಾಪ್ರಿಯೊಗೆ ಸಣ್ಣ ಪಾತ್ರಗಳು ದೊರೆತವು
. ಅಷ್ಟೇ ಅಲ್ಲ, ಸಾಂಟಾ ಬಾರ್ಬರಾ ದಂಥ ಧಾರಾವಾಹಿಗಳಲ್ಲಿ ಕಿರಿಯ ಮೇಸನ್‌ ಕ್ಯಾಪ್‌ವೆಲ್‌ ಪಾತ್ರದಲ್ಲಿ ಅಭಿನಯಿಸುವ ಮೂಲಕ ತನಗೆ ವಹಿಸಲಾದ ಸಂಕ್ಷಿಪ್ತ ಕೆಲಸದಲ್ಲೂ ಆತ ಕಾಣಿಸಿಕೊಂಡ.

ಕ್ರಿಟ್ಟರ್ಸ್‌ 3  ಎಂಬ ಒಂದು B-ದರ್ಜೆಯ ಭಯಾನಕ ಚಿತ್ರದಲ್ಲಿ ಸಿಕ್ಕ ಪಾತ್ರ ಅವನ ಪ್ರಥಮಚಿತ್ರದ ಪಾತ್ರವಾಗಿತ್ತು. ಈ ಚಿತ್ರವು ನಂತರದಲ್ಲಿ ನೇರವಾಗಿ ವಿಡಿಯೋ ಸ್ವರೂಪದಲ್ಲಿ ಬಿಡುಗಡೆಯಾಯಿತು. ಇದಾದ ಕೆಲವೇ ದಿನಗಳಲ್ಲಿ, 1991ರಲ್ಲಿ, ಅದ್ಭುತ ಯಶಸ್ಸು ದಾಖಲಿಸಿದ ಗ್ರೋಯಿಂಗ್‌ ಪೇನ್ಸ್‌  ಎಂಬ ಹೆಸರಿನ ABC ಸಂದರ್ಭ ಹಾಸ್ಯ ಸರಣಿಯಲ್ಲಿ ಆತ ಮರುಕಳಿಸುವ ಪಾತ್ರವರ್ಗದ ಓರ್ವ ಸದಸ್ಯನಾದ. ಇದರಲ್ಲಿ, ಸೀವರ್ಸ್‌ನಿಂದ ಸ್ವೀಕರಿಸಲ್ಪಟ್ಟ ಲ್ಯೂಕ್‌ ಬ್ರೋವರ್‌ ಎಂಬ ಓರ್ವ ನಿರ್ಗತಿಕ ಹುಡುಗನ ಪಾತ್ರದಲ್ಲಿ ಡಿಕಾಪ್ರಿಯೋ ಅಭಿನಯಿಸಿದ.

ದಿಸ್‌ ಬಾಯ್ಸ್‌ ಲೈಫ್‌‌ ನಲ್ಲಿ ಟಾಬಿ ವೂಲ್ಫ್‌ ಪಾತ್ರದಲ್ಲಿ ಅಭಿನಯಿಸುವುದಕ್ಕಾಗಿ ನೂರಾರು ಇತರ ಹುಡುಗರನ್ನು ಸೋಲಿಸಿದಾಗ, 1992ರಲ್ಲಿ ಆತನಿಗೆ ಒಂದು ಅನಿರೀಕ್ಷಿತ ತಿರುವು ದೊರೆಯಿತು ಎನ್ನಬಹುದು. ಇದರಲ್ಲಿ ರಾಬರ್ಟ್‌ ಡಿ ನಿರೋ ಮತ್ತು ಎಲೆನ್‌ ಬಾರ್ಕಿನ್‌ ಎಂಬ ಕಲಾವಿದರೊಂದಿಗೆ ಅಭಿನಯಿಸುವ ಅವಕಾಶ ಅವನಿಗೆ ದೊರೆತಿತ್ತು. ತೊಂದರೆಗೊಳಗಾದ, ನಿಂದನೆಗೊಳಗಾದ ಹರೆಯದ ಹುಡುಗನ ಪಾತ್ರದಲ್ಲಿನ ಅವನ ಅಭಿನಯವು ವಿಮರ್ಶಾತ್ಮಕವಾಗಿ ಮೆಚ್ಚುಗೆಯನ್ನು ಪಡೆಯಿತು ಹಾಗೂ ಈ ಕುರಿತು ಹಾಲಿವುಡ್‌ನ ಗಮನವನ್ನೂ ಸೆಳೆಯಿತು. ನಂತರ 1993ರಲ್ಲಿ, ವಾಟ್ಸ್‌ ಈಟಿಂಗ್‌ ಗಿಲ್ಬಟ್‌ ಗ್ರೇಪ್‌  ಎಂಬ ಚಿತ್ರದಲ್ಲಿ ಜಾನಿ ಡೆಪ್‌ನ ಮಾನಸಿಕವಾಗಿ ಅಂಕವಿಕಲಗೊಂಡ ಸೋದರನ ಪಾತ್ರದಲ್ಲಿ ಸಹ-ತಾರೆಯಾಗಿ ಡಿಕಾಪ್ರಿಯೋ ನಟಿಸಿದ. ಆತನ ಅಭಿನಯವು ಅತ್ಯುತ್ತಮ ಪೋಷಕ ನಟನಿಗಾಗಿರುವ ಅಕಾಡೆಮಿ ಪ್ರಶಸ್ತಿ ಮತ್ತು ಗೋಲ್ಡನ್‌ ಗ್ಲೋಬ್‌ ನಾಮನಿರ್ದೇಶನಗಳೆರಡನ್ನೂ ಅವನಿಗೆ ದಕ್ಕಿಸಿಕೊಟ್ಟವು.

1995ನೇ ಇಸವಿಯು ಡಿಕಾಪ್ರಿಯೊಗೆ ಒಂದು ಮಹತ್ವದ ಸಂಗತಿಯ ವರ್ಷವಾಗಿ ಪರಿಣಮಿಸಿತು. ಆ ವರ್ಷದಲ್ಲಿ ಆತ ನಾಲ್ಕು ಚಿತ್ರಗಳಲ್ಲಿ ಅಭಿನಯಿಸಿದ. ದಿ ಕ್ವಿಕ್‌ ಅಂಡ್‌ ದಿ ಡೆಡ್‌  ಎಂಬ ಮೊದಲನೆಯ ಚಿತ್ರದಲ್ಲಿ ಆತ ಜೀನ್‌ ಹ್ಯಾಕ್‌ಮನ್‌ನ ಆಪಾದಿತ ಮಗನಾದ ಫೀ ಎಂಬ ಪಾತ್ರದಲ್ಲಿ ಕಾಣಿಸಿಕೊಂಡ. ಈ ಚಿತ್ರದಲ್ಲಿ ಶರೋನ್‌ ಸ್ಟೋನ್‌ ಮತ್ತು ರಸ್ಸೆಲ್‌ ಕ್ರೋವ್‌ ಇವನೊಂದಿಗೆ ನಟಿಸಿದರು.

ದಿ ಕ್ವಿಕ್‌ ಅಂಡ್‌ ದಿ ಡೆಡ್‌  ಚಿತ್ರದ ನಂತರ, ಟೋಟಲ್‌ ಎಕ್ಲಿಪ್ಸ್‌  ಚಿತ್ರದಲ್ಲಿ ಆತ ನಟಿಸಿದ. ಪಾಲ್‌ ವರ್ಲೈನ್‌ (ಡೇವಿಡ್‌ ಥೆಲ್ವಿಸ್‌) ಹಾಗೂ ಅರ್ಥರ್ ರಿಂಬೌಡ್‌ ನಡುವಿನ ಸಲಿಂಗಕಾಮದ ಸಂಬಂಧದ ಒಂದು ಕಾಲ್ಪನಿಕ ಕಥನ ಇದಾಗಿತ್ತು. ರೈವರ್ ಫೀನಿಕ್ಸ್‌ ಮೂಲತಃ ರಿಂಬೌಡ್ ಆಗಿ ಪಾತ್ರಕ್ಕೆ ಆಯ್ಕೆಯಾಗಿದ್ದ‌, ಆದರೆ ನಿರ್ಮಾಣಕ್ಕೆ ಮುಂಚೆಯೇ ಆತ ಮರಣಹೊಂದಿದ.

ನಟ ಮತ್ತು ಆತನ ಸ್ನೇಹಿತರರು ಇರುವ (ಟೋಬೆ ಮ್ಯಾಗೈರ್‌ ಸೇರಿದಂತೆ) ಕಡಿಮೆ ವೆಚ್ಚದ ಡಾನ್ಸ್‌ ಪ್ಲಮ್‌  ಎಂಬ ಕಪ್ಪು-ಬಿಳುಪು ರೂಪಕ ಚಿತ್ರವು 1995 ಮತ್ತು 1996ರ ನಡುವೆ ಚಿತ್ರೀಕರಿಸಲ್ಪಟ್ಟಿತು. ಇದರ ಬಿಡುಗಡೆಯನ್ನು ಡಿಕಾಪ್ರಿಯೊ ಹಾಗೂ ಮ್ಯಾಗೈರ್‌ ತಡೆಹಿಡಿದರು. ಏಕೆಂದರೆ, ಈ ಚಿತ್ರವು ಚಿತ್ರಮಂದಿರದಲ್ಲಿ ಬಿಡುಗಡೆಯಾಗುವುದರ ಕುರಿತು ತಮಗೆ ಉದ್ದೇಶವಿರಲಿಲ್ಲ ಎಂಬುದು ಅವರ ಸಮರ್ಥನೆಯಾಗಿತ್ತು.  ಆದಾಗ್ಯೂ ಈ ಚಿತ್ರವು ಬರ್ಲಿನ್‌ನಲ್ಲಿ 2001ರಲ್ಲಿ ಬಿಡುಗಡೆಗೊಂಡಿತು.

1995ರಲ್ಲಿಯೂ, ದಿ ಬ್ಯಾಸ್ಕೆಟ್‌ಬಾಲ್‌ ಡೈರೀಸ್‌  ಚಿತ್ರದಲ್ಲಿ ಜಿಮ್‌ ಕರೋಲ್‌ ಪಾತ್ರದಲ್ಲಿ ಕಾಣಿಸಿಕೊಂಡ. ಇದು ಮಾದಕವಸ್ತು ಹಾಗೂ ವೈಶ್ಯಾವಾಟಿಕೆಯ ಕುರಿತಾದ ಒಂದು ಜೀವನಕಥೆಯಾಗಿತ್ತು. 1996ರಲ್ಲಿ ಬಂದ ಬಾಝ್‌ ಲಹ್ರ್‌ಮನ್‌ನ ರೋಮಿಯೋ + ಜೂಲಿಯೆಟ್‌  ಚಿತ್ರದಲ್ಲಿ ಡಿಕಾಪ್ರಿಯೊ ಮತ್ತೊಮ್ಮೆ ನಾಯಕ ಪಾತ್ರದಲ್ಲಿ ಕಾಣಿಸಿಕೊಂಡ. ವಿಶ್ವಾದ್ಯಂತ 147 ದಶಲಕ್ಷ $ಗಳಷ್ಟು ಹಣವನ್ನು ಸಂಗ್ರಹಿಸುವುದರೊಂದಿಗೆ, ಡಿಕಾಪ್ರಿಯೋನ ಭವಿಷ್ಯದ ತಾರಾಪಟ್ಟದ ಪ್ರಯೋಜನವನ್ನು ಪಡೆದ ಮೊಟ್ಟ ಮೊದಲ ಚಿತ್ರಗಳಲ್ಲಿ ಇದೂ ಒಂದಾಗಿತ್ತು. ನಂತರ ಅದೇ ವರ್ಷದಲ್ಲಿ ಆತ ರಾಬರ್ಟ್‌ ಡಿ ನಿರೋ ಜೊತೆಗೆ ಸೇರುವ ಮೂಲಕ, ಮಾರ್ವಿನ್ಸ್‌ ರೂಮ್‌  ಚಿತ್ರದಲ್ಲಿ ಕಾಣಿಸಿಕೊಂಡ. ಮೆರಿಲ್‌ ಸ್ಟ್ರೀಪ್‌ ಮತ್ತು ಡಯೇನ್‌ ಕೀಟನ್‌ ಅವನೊಂದಿಗೆ ನಟಿಸಿದ್ದರು.

ಮಹಾತಾರಾಪಟ್ಟ ಮತ್ತು "ಲಿಯೋ-ಗೀಳು" 
1997ರಲ್ಲಿ ಬಂದ ಪ್ರಚಂಡ ಯಶಸ್ಸಿನ ಚಿತ್ರವಾದ ಟೈಟಾನಿಕ್‌ ನಲ್ಲಿ ರೋಸ್‌ ಡೆವಿಟ್‌ ಬಕೇಟರ್‌ ಪಾತ್ರದಲ್ಲಿ ನಟಿಸಿದ್ದ ಕೇಟ್‌ ವಿನ್ಸ್‌ಲೆಟ್‌ ಜೊತೆಗೆ ಜಾಕ್‌ ಡಾಸನ್‌ ಪಾತ್ರದಲ್ಲಿ ಡಿಕಾಪ್ರಿಯೋ ನಟಿಸಿದಾಗ, "ತಾರೆ"ಯಿಂದ "ಮಹಾತಾರೆ"ಯ ಪಟ್ಟಕ್ಕೆ ಆತ ಜಿಗಿದಂತಾಯಿತು. ಈ ಚಿತ್ರವು ಸಾರ್ವಕಾಲಿಕ ಅತ್ಯುನ್ನತ ಹಣಗಳಿಕೆಯನ್ನು ದಾಖಲಿಸಿದ್ದೇ ಅಲ್ಲದೇ, 11 ಆಸ್ಕರ್‌ ಪ್ರಶಸ್ತಿಗಳನ್ನು ಸ್ವೀಕರಿಸಿತು. 1998ರಲ್ಲಿ, ವುಡಿ ಅಲನ್‌ನ ಸೆಲೆಬ್ರಿಟಿ  ಎಂಬ ವಿಡಂಬನಾತ್ಮಕ ಚಿತ್ರದಲ್ಲಿ ಆತ ಒಂದು ಕಿರುದೃಶ್ಯದಲ್ಲಿ ಅಭಿನಯಿಸಿದ. ಅದೇ ವರ್ಷದಲ್ಲಿ ಆತ ದಿ ಮ್ಯಾನ್‌ ಇನ್‌ ದಿ ಐರನ್‌ ಮಾಸ್ಕ್‌  ಎಂಬ ಚಿತ್ರದಲ್ಲಿ ದ್ವಿಪಾತ್ರದಲ್ಲೂ ಅಭಿನಯಿಸಿದ. ನೀಚತನದ ಕಿಂಗ್‌ ಲೂಯಿಸ್‌ XIV ಮತ್ತು ಆತನ ಗುಪ್ತ, ಸಹಾನುಭೂತಿಯ ಅವಳಿ ಸೋದರನಾದ ಫಿಲಿಪ್‌ನ ಪಾತ್ರಗಳು ಡಿಕಾಪ್ರಿಯೋ ತೆಕ್ಕೆಗೆ ಬಂದಿದ್ದವು. ಆ ಸಮಯದಲ್ಲಿನ ಅವನ ಜನಪ್ರಿಯತೆಗೆ "ಲಿಯೋ-ಗೀಳು" ಎಂದೇ ಹೆಸರಿಡಲಾಗಿತ್ತು. 1960ರ ದಶಕದಲ್ಲಿ, ಬೀಟಲ್‌-ಗೀಳು ಎಂದೇ ಹೆಸರಾಗಿದ್ದ ಬೀಟಲ್ಸ್‌ ಕುರಿತಾದ ಗೀಳಿಗೆ ಅವನ ಹಠಾತ್‌ ಕೀರ್ತಿ ಹಾಗೂ ಅಭಿಮಾನಿಗಳ ಉನ್ಮಾದವನ್ನು ಹೋಲಿಸಿ ಹೀಗೆ ಕರೆಯಲಾಗಿತ್ತು. ದಿ ಮ್ಯಾನ್‌ ಇನ್‌ ದಿ ಐರನ್‌ ಮಾಸ್ಕ್‌  ಚಿತ್ರವು ಲಿಯೋ-ಗೀಳಿನಿಂದ ಪ್ರಯೋಜನ ಪಡೆದಿರಬಹುದು. ಕಳಪೆ ವಿಮರ್ಶೆಗಳ ಹೊರತಾಗಿಯೂ, ವಿಶ್ವಾದ್ಯಂತ ಈ ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ಗಮನಾರ್ಹ ಪ್ರಮಾಣದ ಗಳಿಕೆಯನ್ನು (ವಿಶೇಷವಾಗಿ ಉತ್ತರ-ಅಮೆರಿಕಾದ ಹೊರಗಡೆ) ಸಂಗ್ರಹಿಸಿರುವುದನ್ನು ಗಮನಿಸಿ ಹೀಗೆ ಪರಿಗಣಿಸಲಾಗಿದೆ.

ಕೀರ್ತಿಯ ಜೊತೆಜೊತೆಗೇ, ವಿಪರೀತಗಳ ಮತ್ತು ಸ್ವೇಚ್ಛಾತೃಪ್ತಿಯ ಚಿಕಣಿ ಪತ್ರಿಕೆಗಳಲ್ಲಿ ಕಥೆಗಳೂ ಕಾಣಿಸಿಕೊಂಡವು. 2000ದಲ್ಲಿ ನಟನೊಂದಿಗೆ ನಡೆಸಲಾದ ಸಂದರ್ಶನವೊಂದರಲ್ಲಿ ಕೀರ್ತಿಯ ಮಹಾಮಾರ್ಗ ಹಾಗೂ ಅದರ ಬಲೆಗೆ ಸಿಕ್ಕಿಸುವಿಕೆಗಳ ಕುರಿತು ವರದಿ ಮಾಡುತ್ತಾ ಟೈಮ್‌  ನಿಯತಕಾಲಿಕವು ಅದರ ಸಾರಾಂಶವನ್ನು ನೀಡಿತು:
 
ಡಿಕಾಪ್ರಿಯೊ ತನ್ನನ್ನು ಈಗಲೂ ಓರ್ವ ಸ್ಫುಟವಾದ ನಟನಾಗಿ ಪರಿಗಣಿಸಿದ್ದಾನೆಯೇ ಹೊರತು, ಟೈಗರ್‌ ಬೀಟ್‌  ಪತ್ರಿಕೆಯ ಮುಖಪುಟದ ಹುಡುಗನಾಗಿ ಅಲ್ಲ. ಡಿಕಾಪ್ರಿಯೋ ಈ ಕುರಿತು ಮಾತನಾಡುತ್ತಾ "ಟೈಟಾನಿಕ್‌ನ ಆ ಸಂಪೂರ್ಣ ವಿದ್ಯಮಾನದೊಂದಿಗೆ ಮತ್ತು ವಿಶ್ವಾದ್ಯಂತ ನಮ್ಮ ಮುಖವು ಹೇಗೆ ರೂಪುಗೊಂಡಿತು ಎಂಬ ಬಗ್ಗೆ ನನಗಾವ ಸಂಬಂಧವೂ ಇಲ್ಲ" ಎಂದು ಹೇಳಿ, "ಆ ತೆರನಾದ ಜನಪ್ರಿಯತೆಯ ಸ್ಥಾನವನ್ನು ನಾನು ಮತ್ತೆ ಮುಟ್ಟುವುದಿಲ್ಲ, ಮತ್ತು ಹಾಗೆಂದು ನಾನು ನಿರೀಕ್ಷಿಸಿಯೂ ಇಲ್ಲ.  ಎರಡರಲ್ಲೊಂದನ್ನು ನಾನು ಸಾಧಿಸಲು ಪ್ರಯತ್ನಿಸುವೆ ಎಂದೂ ಇದರರ್ಥವಲ್ಲ" ಎಂದು ವ್ಯಾಖ್ಯಾನಿಸಿದ.

ನಟನೆಯ ಮೆಚ್ಚುಗೆ 
2002ರಲ್ಲಿ, ಗ್ಯಾಂಗ್ಸ್‌ ಆಫ್ ನ್ಯೂಯಾರ್ಕ್‌  (ಮಾರ್ಟಿನ್‌ ಸ್ಕೊರ್ಸೆಸ್‌ನಿಂದ ಇದು ನಿರ್ದೇಶಿಸಲ್ಪಟ್ಟಿತು‌) ಹಾಗೂ ಕ್ಯಾಚ್‌ ಮಿ ಇಫ್‌ ಯು ಕೆನ್‌  (ಸ್ಟೀವನ್‌ ಸ್ಪಿಲ್‌ಬರ್ಗ್‌ನಿಂದ ಇದು ನಿರ್ದೇಶಿಸಲ್ಪಟ್ಟಿತು‌) ಚಿತ್ರಗಳಲ್ಲಿ ಡಿಕಾಪ್ರಿಯೊ ನಟಿಸಿದ. ಎರಡೂ ಚಿತ್ರಗಳೂ ವಿಮರ್ಶಕರಿಂದ ಉತ್ತಮವಾಗಿ ಸ್ವೀಕರಿಸಲ್ಪಟ್ಟವು. ಸ್ಕಾರ್ಸೆಸೆಯೊಂದಿಗೆ ಒಂದು ಸಹಯೋಗವನ್ನು ರೂಪಿಸುವ ಮೂಲಕ, ಅಮೆರಿಕಾದ ವಿಮಾನವಿದ್ಯೆಯ ಪಥನಿರ್ಮಾಪಕನಾದ ಹೋವರ್ಡ್‌ ಹ್ಯೂಸ್‌ ಎಂಬಾತನ ಒಂದು ಜೀವನಚರಿತ್ರೆಯಾದ ದಿ ಏವಿಯೇಟರ್‌  ಚಿತ್ರದಲ್ಲಿ ಇಬ್ಬರೂ ಮತ್ತೊಮ್ಮೆ ಜತೆಗೂಡಿದರು. ಈ ಚಿತ್ರವು ಅತ್ಯುತ್ತಮ ನಟ ವಿಭಾಗದಲ್ಲಿ ಡಿಕಾಪ್ರಿಯೋ ಎರಡನೇ ಬಾರಿಗೆ ಅಕಾಡೆಮಿ ಪ್ರಶಸ್ತಿ ನಾಮನಿರ್ದೇಶನಗೊಳ್ಳಲು ಅನುವುಮಾಡಿಕೊಟ್ಟಿತು.

2006ರಲ್ಲಿ ಬಂದ ದಿ ಡಿಪಾರ್ಟೆಡ್‌  ಚಲನಚಿತ್ರದಲ್ಲಿ ಬಿಲ್ಲಿ ಕೋಸ್ಟಿಗನ್‌ ಎಂಬ ಬಾಸ್ಟನ್‌ನಲ್ಲಿನ ಓರ್ವ ಚಾಣಾಕ್ಷ ಗೂಢಚಾರ ಪೊಲೀಸ್‌ ಪಾತ್ರದಲ್ಲಿ ಕಾಣಿಸಿಕೊಳ್ಳುವುದರೊಂದಿಗೆ ಸ್ಕಾರ್ಸೆಸೆಯೊಂದಿಗಿನ ತನ್ನ ಒಡನಾಟವನ್ನು ಡಿಕಾಪ್ರಿಯೊ ಮುಂದುವರೆಸಿದ. 2006ರ ಡಿಸೆಂಬರ್‌ನಲ್ಲಿ ಆತನ ಮುಂದಿನ ಚಿತ್ರವಾದ ಬ್ಲಡ್‌ ಡೈಮಂಡ್‌  ಬಿಡುಗಡೆಯಾಯಿತು. ಸದರಿ ಚಿತ್ರವು ಸ್ವತಃ ಸಾರ್ವತ್ರಿಕವಾದ ಪೂರಕ ವಿಮರ್ಶೆಗಳನ್ನು ಸ್ವೀಕರಿಸಿತು ಮತ್ತು ಅನುಸರಿಸಲು ಒಂದು ಕಷ್ಟದ ಉಚ್ಚಾರಣಾ ಶೈಲಿ ಎಂದು ಪರಿಗಣಿಸಲ್ಪಟ್ಟಿರುವ ದಕ್ಷಿಣ ಆಫ್ರಿಕಾದ ಆಫ್ರಿಕಾನ್ಸ್‌ ಭಾಷೆಯ ಉಚ್ಚಾರಣಾ ಶೈಲಿಯಲ್ಲಿ ಸಂಭಾಷಣೆ ಹೇಳುವ ಆತನ ಪ್ರಾಮಾಣಿಕತೆಗಾಗಿ ಡಿಕಾಪ್ರಿಯೊ ಪ್ರಶಂಸೆಗೆ ಪಾತ್ರನಾದ.

2006ರಲ್ಲಿ, ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗಳು ಹಾಗೂ ಬ್ರಾಡ್‌ಕಾಸ್ಟ್‌ ಫಿಲ್ಮ್‌ ಕ್ರಿಟಿಕ್ಸ್‌ ಅಸೋಸಿಯೇಷನ್‌, ಬ್ಲಡ್‌ ಡೈಮಂಡ್‌  ಹಾಗೂ ದಿ ಡಿಪಾರ್ಟೆಡ್‌  ಚಿತ್ರಗಳಿಗಾಗಿರುವ ಅತ್ಯುತ್ತಮ ನಟ ಎಂಬ ಅದೇ ವರ್ಗಗಳಲ್ಲಿ ಡಿಕಾಪ್ರಿಯೊ ಹೆಸರನ್ನು ಎರಡು ಬಾರಿ ನಾಮನಿರ್ದೇಶನ ಮಾಡಿದವು. ಅಷ್ಟೇ ಅಲ್ಲ, ಅದೇ ವರ್ಷದಲ್ಲಿ ಆತ ಎರಡು ನಾಮನಿರ್ದೇಶನಗಳನ್ನು ಸ್ವೀಕರಿಸಿದ. ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌ ಪ್ರಶಸ್ತಿಗಳ ವತಿಯಿಂದ ನೀಡಲಾಗುವ ಈ ಪ್ರಶಸ್ತಿಗಳ ಪೈಕಿ ಒಂದು ಬ್ಲಡ್‌ ಡೈಮಂಡ್‌  ಚಿತ್ರಕ್ಕೆ ಸಂಬಂಧಿಸಿದ ನಾಯಕ ನಟ ವರ್ಗದ ನಾಮನಿರ್ದೇಶನವಾಗಿದ್ದರೆ, ದಿ ಡಿಪಾರ್ಟೆಡ್‌  ಚಿತ್ರಕ್ಕೆ ಸಂಬಂಧಿಸಿದಂತೆ ನೀಡಲಾದ ಪೋಷಕ ನಟ ನಾಮನಿರ್ದೇಶನವು ಮತ್ತೊಂದಾಗಿತ್ತು. ಬ್ಲಡ್‌ ಡೈಮಂಡ್‌  ಚಿತ್ರದಲ್ಲಿನ ನಾಯಕ ನಟ ಪಾತ್ರಕ್ಕಾಗಿ ಒಂದು ಆಸ್ಕರ್‌ ನಾಮನಿರ್ದೇಶನ ಹಾಗೂ ದಿ ಡಿಪಾರ್ಟೆಡ್‌  ಚಿತ್ರದಲ್ಲಿನ ನಾಯಕ ನಟ ಪಾತ್ರಕ್ಕೆ ಸಂಬಂಧಿಸಿದಂತೆ ಒಂದು BAFTA ಒಪ್ಪುಗೆಯನ್ನು ಆತ ಸ್ವೀಕರಿಸಿದ.

ಇತ್ತೀಚಿನ ಕಾರ್ಯ 
2008ರಲ್ಲಿ ಬಂದ, ರಿಡ್ಲೆ ಸ್ಕಾಟ್‌ ನಿದೇರ್ಶನದ ಬಾಡಿ ಆಫ್‌ ಲೈಸ್‌  ಚಿತ್ರದಲ್ಲಿ ಡಿಕಾಪ್ರಿಯೊ ನಟಿಸಿದ. ಈ ಚಿತ್ರದಲ್ಲಿ ರಸ್ಸೆಲ್‌ ಕ್ರೋವ್‌, ವಿನ್ಸ್‌ ಕೊಲೊಸಿಮೊ, ಮತ್ತು ಗಾಲ್ಷಿಫ್ಟೆ ಫರಾಹಾನಿ ಅವನ ಸಹತಾರೆಯರಾಗಿ ಅಭಿನಯಿಸಿದ್ದರು. ಅದೇ ವರ್ಷದಲ್ಲಿ, ರಿಚರ್ಡ್‌ ಯೇಟ್ಸ್‌ನ 1961ರ ಒಂದು ಕಾದಂಬರಿಯನ್ನು ಆಧರಿಸಿದ ರೆವಲ್ಯೂಷನರಿ ರೋಡ್‌  ಎಂಬ ಚಿತ್ರದಲ್ಲಿ ಆತ ಕಾಣಿಸಿಕೊಂಡ. ರೆವಲ್ಯೂಷನರಿ ರೋಡ್‌ ಚಿತ್ರವು ಡಿಕಾಪ್ರಿಯೊನನ್ನು ಆತ ನಟಿಸಿದ ಟೈಟಾನಿಕ್‌  ಚಿತ್ರದ ಸಹತಾರೆಯರಾದ ಕೇಟ್‌ ವಿನ್ಸ್‌ಲೆಟ್‌ ಹಾಗೂ ಕ್ಯಾಥಿ ಬೇಟ್ಸ್‌ ಜೊತೆಯಲ್ಲಿ ಮತ್ತೊಮ್ಮೆ ಕೆಲಸಮಾಡುವಂತೆ ಮಾಡಿತು. ಚಿತ್ರದಲ್ಲಿನ ತನ್ನ ಅಭಿನಯಕ್ಕಾಗಿ ಡಿಕಾಪ್ರಿಯೊ ಚಲನಚಿತ್ರ ನಾಟಕದ ಅತ್ಯುತ್ತಮ ನಟನಿಗಾಗಿರುವ ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡ.

2010ರಲ್ಲಿ ಬರಲಿರುವ ಷಟರ್‌ ಐಲ್ಯಾಂಡ್‌  ಎಂಬ ಚಿತ್ರದಲ್ಲಿ ಡಿಕಾಪ್ರಿಯೊ ಕಾಣಿಸಿಕೊಳ್ಳಲಿದ್ದು, ಇದು ಡೆನ್ನಿಸ್‌ ಲೆಹೇನ್‌ ಬರೆದಿರುವ ಅದೇ ಹೆಸರಿನ ಕಾದಂಬರಿಯ ಒಂದು ಚಲನಚಿತ್ರ ರೂಪಾಂತರವಾಗಿದೆ. ಕ್ರಿಸ್ಟೋಫರ್ ನೋಲನ್‌ ನಿರ್ಮಿಸಿ ನಿರ್ದೇಶಿಸುತ್ತಿರುವ ಇನ್‌ಸೆಪ್ಷನ್‌  ಎಂಬ ವೈಜ್ಞಾನಿಕ-ಕಥಾ ಚಿತ್ರದಲ್ಲೂ ಆತ ಪಾತ್ರವಹಿಸಲಿದ್ದಾನೆ.

ಪರಿಸರೀಯ ಕ್ರಿಯಾವಾದ ಮತ್ತು ಧರ್ಮಕಾರ್ಯ 
ಓರ್ವ ಬದ್ಧ ಪರಿಸರವಾದಿಯಾಗಿರುವ ಡಿಕಾಪ್ರಿಯೊ ಪರಿಸರೀಯ ಸಮೂಹಗಳಿಂದ ಮೆಚ್ಚುಗೆಯನ್ನು ಪಡೆದಿದ್ದಾನೆ. ಬಾಡಿಗೆಗೆ ಪಡೆದ ಖಾಸಗಿ ಜೆಟ್‌ ವಿಮಾನಗಳ ಬದಲಿಗೆ ವಾಣಿಜ್ಯ ವಿಮಾನಗಳಲ್ಲಿ ಪಯಣಿಸಲು ಆತ ಆದ್ಯತೆ ನೀಡಿರುವುದೇ ಈ ಮೆಚ್ಚುಗೆಗೆ ಕಾರಣ. ತಾನು ಹೈಬ್ರಿಡ್‌ ಕಾರನ್ನು ಓಡಿಸುವುದಾಗಿಯೂ ಮತ್ತು ತನ್ನ ಮನೆಯು ಸೌರ ಪಟ್ಟಿಗಳನ್ನು ಹೊಂದಿವೆಯೆಂದೂ ಸಹ ಆತ ಉಲ್ಲೇಖಿಸಿದ್ದಾನೆ. ಆತನ ಇಂಥ ನಡೆಗಳು ಒರ್ಲ್ಯಾಂಡೋ ಬ್ಲೂಮ್‌ ಮತ್ತು ಪೆನೆಲೋಪ್‌ ಕ್ರುಝ್‌ನಂಥ ಇತರ ಗಣ್ಯರಿಗೂ ಪ್ರೇರಣೆಯನ್ನು ನೀಡಿವೆ. ತನ್ನ ಹೊಸ ಚಿತ್ರವಾದ 11ತ್‌ ಅವರ್‌  (ಇದರ ಸಹ-ಲೇಖಕ, ಸಹ-ನಿರ್ಮಾಪಕ ಹಾಗೂ ನಿರೂಪಕ ಅವನೇ) ಕುರಿತು ಉಕುಲಾ ದಲ್ಲಿ ಬರೆದಿರುವ ಲೇಖನವೊಂದರಲ್ಲಿ, ಜಾಗತಿಕ ತಾಪಮಾನದ ಏರಿಕೆಯನ್ನು ಆತ "ಮೊದಲ ಸ್ಥಾನದಲ್ಲಿರುವ ಪರಿಸರೀಯ ಸವಾಲು" ಎಂದು ಡಿಕಾಪ್ರಿಯೊ ಉಲ್ಲೇಖಿಸಿದ್ದಾನೆ. ಡಿಕಾಪ್ರಿಯೊ ಮತ್ತು ಹಿಂದಿನ ಉಪಾಧ್ಯಕ್ಷನಾದ ಅಲ್‌ ಗೋರ್‌, 2007 ಆಸ್ಕರ್ ಸಮಾರಂಭದಲ್ಲಿ ಒಂದು ಪ್ರಕಟಣೆಯನ್ನು ನೀಡಿ, ಆಸ್ಕರ್‌ ಪ್ರಶಸ್ತಿಗಳು ತಮ್ಮ ಯೋಜನೆ ಹಾಗೂ ತಯಾರಿಕಾ ಪ್ರಕ್ರಿಯೆಗಳಾದ್ಯಂತ ಪರಿಸರೀಯವಾಗಿ ವಿವೇಚನಾಯುಕ್ತವಾದ ಪರಿಪಾಠಗಳನ್ನು ಅಳವಡಿಸಿಕೊಂಡಿದ್ದು, ಪರಿಸರದೆಡೆಗಿನ ತಮ್ಮ ಬದ್ಧತೆಯನ್ನು ಈ ಮೂಲಕ ದೃಢೀಕರಿಸಿವೆ ಎಂದು ತಿಳಿಸಿದರು. 2007ರ ಜುಲೈ 7ರಂದು, ಲೈವ್‌ ಅರ್ತ್‌ ಓಟದಲ್ಲಿ ಅಮೆರಿಕಾದ ಪಾಳಿಯನ್ನು ಡಿಕಾಪ್ರಿಯೊ ಪ್ರತಿನಿಧಿಸಿದ.  2004ರ ಅಧ್ಯಕ್ಷೀಯ ಚುನಾವಣೆಯ ಅವಧಿಯಲ್ಲಿ, ಜಾನ್‌ ಕೆರ್ರಿಯ ಅಧ್ಯಕ್ಷೀಯ ಕರೆಯನ್ನು ಡಿಕಾಪ್ರಿಯೊ ಪ್ರಚಾರ ಮಾಡಿದ ಹಾಗೂ ಅದಕ್ಕೆ ದೇಣಿಗೆ ನೀಡಿದ.

1998ರಲ್ಲಿ, ಲಾಸ್‌ ಏಂಜಲೀಸ್‌ ಸಾರ್ವಜನಿಕ ಗ್ರಂಥಾಲಯದ ಲಾಸ್‌ ಫೆಲಿಝ್‌ ಶಾಖೆಯಲ್ಲಿನ ಪ್ರಾಯೋಗಿಕ “ಲಿಯೊನಾರ್ಡೊ ಡಿಕಾಪ್ರಿಯೊ ಕಂಪ್ಯೂಟರ್‌ ಕೇಂದ್ರ”ವೊಂದಕ್ಕಾಗಿ (1874 ಹಿಲ್‌ಹರ್ಸ್ಟ್‌ ಅವೆನ್ಯೂ) ಡಿಕಾಪ್ರಿಯೊ ಹಾಗೂ ಆತನ ತಾಯಿ 35,000$ ಹಣವನ್ನು ದೇಣಿಗೆ ನೀಡಿದ್ದು, ಇದು ಆತನ ಬಾಲ್ಯದ ಕಾಲದ ಮನೆಯಿದ್ದ ತಾಣವಾಗಿದೆ. 1994ರಲ್ಲಿ ಸಂಭವಿಸಿದ ನಾರ್ತ್‌ರಿಡ್ಜ್‌ ಭೂಕಂಪದ ನಂತರ ಇದನ್ನು ಮರುನಿರ್ಮಾಣ ಮಾಡಲಾಯಿತು, ಹಾಗೂ 1999ರ ಆರಂಭದಲ್ಲಿ ಇದನ್ನು ತೆರೆಯಲಾಯಿತು.

ಬ್ಲಡ್‌ ಡೈಮಂಡ್‌  ಚಿತ್ರದ ಚಿತ್ರೀಕರಣದ ಸಂದರ್ಭದಲ್ಲಿ, ಮೊಝಾಂಬಿಕ್‌ ದೇಶದ ಮಪುಟೊನಲ್ಲಿನ SOS ಚಿಲ್ರನ್‌ ವಿಲೇಜ್‌ನಿಂದ ಬಂದಿದ್ದ 24 ಅನಾಥ ಮಕ್ಕಳೊಂದಿಗೆ ಡಿಕಾಪ್ರಿಯೊ ಕೆಲಸ ಮಾಡಿದ, ಮತ್ತು ಮಕ್ಕಳೊಂದಿಗಿನ ಆತನ ಪ್ರಭಾವೀ ವರ್ತನೆಗಳು ಅತೀವವಾಗಿ ಆತನ ಮನಮುಟ್ಟುವಂತಿದ್ದವು ಎಂದು ಹೇಳಲಾಗಿದೆ.

ಸ್ಕಾಟ್ಲೆಂಡ್‌‌ನ ಎಡಿನ್‌ಬರ್ಗ್‌‌ನಲ್ಲಿನ ಹೊಲಿರೂಡ್‌‌ನಲ್ಲಿರುವ ಸ್ಕಾಟಿಷ್‌ ಸಂಸತ್ತಿಗೆ ಅವನನ್ನು ಆಹ್ವಾನಿಸಲಾಗಿತ್ತು. ಜನರಿಗೆ ಜಾಗತಿಕ ತಾಪಮಾನದ ಏರಿಕೆಯ ಕುರಿತು ಬೋಧಿಸುವಲ್ಲಿನ ಆತನ
 ಪರಿಸರೀಯ ಪ್ರತಿಷ್ಠಾನದ ಕುರಿತು ಮಾತಾಡಲು ಅವನಿಗೆ ಈ ಆಹ್ವಾನವು ದೊರೆತಿತ್ತು. ಹಾಲಿವುಡ್‌‌ನಲ್ಲಿನ ತನ್ನ ಬಿಡುವಿರದ ಕಾರ್ಯಗಳ ದೆಸೆಯಿಂದ, ಈ ಆಹ್ವಾನವನ್ನು ಆತ ಒಪ್ಪಿಕೊಂಡನೋ ಅಥವಾ ಇಲ್ಲವೋ ಎಂಬುದು ಇನ್ನೂ ಗೊತ್ತಾಗಿಲ್ಲ.

2008ರ U.S. ಅಧ್ಯಕ್ಷೀಯ ಚುನಾವಣೆಯಲ್ಲಿನ ಬರಾಕ್‌ ಒಬಾಮಾನ ಅಧ್ಯಕ್ಷೀಯ ಪ್ರಚಾರಕಾರ್ಯಕ್ಕೆ 2300$ನಷ್ಟು ಹಣವನ್ನು ಡಿಕಾಪ್ರಿಯೊ ನೀಡಿದ್ದನ್ನು FECಯು ತೋರಿಸಿದ್ದು, ಒಂದು ಚುನಾವಣಾ ಆವರ್ತನದಲ್ಲಿ ಓರ್ವ ವ್ಯಕ್ತಿಯು ಕೊಡಬಹುದಾದ ಗರಿಷ್ಠ ಮಟ್ಟದ ಕೊಡುಗೆ ಇದಾಗಿದೆ.

2010ರಲ್ಲಿ, ಹೈಟಿಯಲ್ಲಿ ಭೂಕಂಪವು ಸಂಭವಿಸಿದ ನಂತರ ಅಲ್ಲಿನ ಪರಿಹಾರ ಕಾರ್ಯಗಳಿಗೆಂದು ಆತ 1,000,000$ ಹಣವನ್ನು ದೇಣಿಗೆ ನೀಡಿದ.

ವೈಯಕ್ತಿಕ ಜೀವನ 
ಬ್ರೆಝಿಲಿಯನ್‌ ರೂಪದರ್ಶಿ ಗಿಸೆಲ್ ಬಂಡ್‌ಚೆನ್‌ಳೊಂದಿಗೆ ಡಿಕಾಪ್ರಿಯೊ 2001ರಿಂದ 2005ರವರೆಗೆ ಆಗಾಗ ವಿಹಾರವನ್ನು ನಡೆಸಿದ, ಮತ್ತು ಇದು ಕ್ರಿಸ್ಟನ್‌ ಝಾಂಗ್‌ಳೊಂದಿಗೂ ನಡೆಯಿತು. 2005ರಿಂದೀಚೆಗೆ, ಆತ ಇಸ್ರೇಲಿ ರೂಪದರ್ಶಿ ಬಾರ್‌ ರಫೇಲಿಯೊಂದಿಗೆ ವಿಹರಿಸಿದ್ದಾನೆ. ಟೋಬೆ ಮ್ಯಾಗೈರ್‌ ಹಾಗೂ ಟೈಟಾನಿಕ್‌  ಮತ್ತು ರೆವಲ್ಯೂಷನರಿ ರೋಡ್‌  ಚಿತ್ರಗಳ ಸಹ-ತಾರೆ ಕೇಟ್‌ ವಿನ್ಸ್‌ಲೆಟ್‌ಳೊಂದಿಗೆ ಆತ ನಿಕಟ ಸ್ನೇಹವನ್ನು ಹೊಂದಿದ್ದಾನೆ. ದಿವಂಗತ ಕ್ರಿಸ್ಟೋಫರ್ ಪೆಟೀಟ್‌ ಎಂಬಾಕೆಯೊಂದಿಗೆ ಆತ ಬಾಲ್ಯದ ಗೆಳೆತನವನ್ನು ಹೊಂದಿದ್ದ.

2008ರ ಆಗಸ್ಟ್‌ 5ರಂದು, ಡಿಕಾಪ್ರಿಯೊನ ತಾಯಿ ಕಡೆಯ ಅಜ್ಜಿ, ಹೆಲೀನ್‌ ಇಂಡೆನ್‌ಬರ್ಕೆನ್‌ (ಹುಟ್ಟಿದ್ದು 1915ರ ಜುಲೈ 7ರಂದು), ತನ್ನ 93ನೇ ವಯಸ್ಸಿನಲ್ಲಿ ಜರ್ಮನಿಯ ಒಯೆರ್‌-ಎರ್ಕೆನ್ಷ್‌ವಿಕ್‌‌ನಲ್ಲಿ ಮರಣಹೊಂದಿದಳು. ಅವನ ಅಜ್ಜಿಯು ಅವನ ಜೀವನದಲ್ಲಿನ ಒಂದು ಪ್ರಮುಖ ಆಧಾರಸ್ತಂಭವಾಗಿದ್ದಳು; ಡಿಕಾಪ್ರಿಯೊ ಆಕೆಯನ್ನು "ಓಮಾ" (ಅಜ್ಜಿ) ಎಂದು ಕರೆಯುತ್ತಿದ್ದ ಹಾಗೂ ತನ್ನ ಕೆಲವೊಂದು ಚಿತ್ರಗಳ ಪೂರ್ವಪ್ರದರ್ಶನಕ್ಕೆ ಅವಳನ್ನು ಕರೆದುಕೊಂಡುಹೋಗಿದ್ದ.  ಅವಳ ಜೀವನದ ಕೊನೆಯ ದಿನಗಳಲ್ಲಿ ಅವಳನ್ನು ಆತ ಜರ್ಮನಿಯಲ್ಲಿ ಭೇಟಿಮಾಡಿದ್ದ.

ಲಾಸ್‌ ಏಂಜಲೀಸ್‌ನಲ್ಲಿ ಒಂದು ಮನೆಯನ್ನೂ ಮತ್ತು ನ್ಯೂಯಾರ್ಕ್‌ನ ಮ್ಯಾನ್‌ಹಾಟನ್‌‌ನಲ್ಲಿನ ಟ್ರಿಬೆಕಾ ಪ್ರದೇಶದಲ್ಲಿ ಒಂದು ವಾಸದ ಮಹಡಿಯನ್ನೂ ಡಿಕಾಪ್ರಿಯೊ ಹೊಂದಿದ್ದಾನೆ. ಬೆಲಿಝ್‌ನಲ್ಲಿ ಆತ ಒಂದು ದ್ವೀಪವನ್ನು ಖರೀದಿಸಿದ್ದು, ಅಲ್ಲಿ ಆತ ಪರಿಸರ-ಸ್ನೇಹಿ ವಿಹಾರಧಾಮವನ್ನು ಸೃಷ್ಟಿಸಲು ಯೋಜಿಸುತ್ತಿದ್ದಾನೆ  ಮತ್ತು ರಿವರ್‌ಹೌಸ್‌ನಲ್ಲಿ ಒಂದು ವಾಸದ ಮಹಡಿಯನ್ನು ನಿರ್ಮಿಸುವ ಇರಾದೆಯೂ ಅವನಿಗಿದ್ದು, ಇದು ಮ್ಯಾನ್‌ಹಾಟನ್‌ನಲ್ಲಿನ ಹಡ್ಸನ್‌ ನದಿ‌ಯನ್ನು ಮೇಲಿದ್ದುಕೊಂಡು ನೋಡುವಂತಿರುವ ಒಂದು ಪರಿಸರ-ಸ್ನೇಹಿ ಕಟ್ಟಡವಾಗಲಿದೆ.

ಸಂದರ್ಶನಗಳಲ್ಲಿ ಡಿಕಾಪ್ರಿಯೊ ಮಾತನಾಡುತ್ತಾ, ದಿ ಟ್ವಿಲೈಟ್‌ ಝೋನ್‌  ಎಂಬುದು ತನ್ನ ಅಚ್ಚುಮೆಚ್ಚಿನ TV ಕಾರ್ಯಕ್ರಮವಾಗಿದ್ದು, ರಾಡ್‌ ಸ್ಟರ್ಲಿಂಗ್‌ನಿಂದ ಬರೆಯಲ್ಪಟ್ಟಿರುವ ಸಂಚಿಕೆಗಳನ್ನು ಆಧರಿಸಿ ಚಲನಚಿತ್ರಗಳ ಒಂದು ಸರಣಿಯನ್ನೇ ನಿರ್ಮಿಸಲು ತಾನು ಯೋಜಿಸುತ್ತಿರುವುದಾಗಿ ಹೇಳಿದ್ದ.

ಚಲನಚಿತ್ರಗಳ ಪಟ್ಟಿ

ನಟನಾಗಿ

ನಿರ್ಮಾಪಕನಾಗಿ

| (TV ಸರಣಿ)

ಇತರೆ ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು

ಆಕರಗಳು

ಹೊರಗಿನ ಕೊಂಡಿಗಳು 

 ಲಿಯೊನಾರ್ಡೊ ಡಿಕಾಪ್ರಿಯೊ ಅಧಿಕೃತ ವೆಬ್‌ಸೈಟ್‌ 
 
 

1974ರ ಜನನಗಳು
ಅಮೆರಿಕಾದ ಬಾಲನಟರು
ಅಮೆರಿಕಾದ ಪರಿಸರವಾದಿಗಳು
ಅಮೆರಿಕಾದ ಚಲನಚಿತ್ರ ನಟರು
ಅಮೆರಿಕಾದ‌ ದೂರದರ್ಶನ ನಟರು
ಚಲನಚಿತ್ರ ನಟರು